Fredericia, den 13. november 2017

Ansøgning til Fredericia Kommune fra Orienteringsklubben FROS

Orienteringklubben FROS er afhængig af elektronisk tidtagningsudstyr for at kunne udføre vores sport med orienteringsløb og MTB-orientering (cykelorientering) både til træning og i konkurrencer.

Systemet består af elektroniske poster der placeres i skoven og til åbne løb er der behov for 80 poster for at dække alle baner. Der skal også bruges et par clearingenheder til at slette det gamle løb der er lagret i løberbrikkerne og checkenheder til kontrol af løbebrikkerne. Derudover skal der bruges startenheder til starten samt målenheder hvor tidberegningen stopper. Hver løber har så en elektronisk løbebrik som løberne under løbet placerer i posterne når de passeres og tiden bliver derved registeret i løberbrikken. Efter målgang aflæses løberbrikken og hver løber få udleveret udskrift med hvor lang tid der er brugt mellem hver post og løberens totaltid.

Vort gamle Emit tidtagningssystem ”dør” når batteriet er brugt og da batteriet ikke kan skiftes, så bliver enhederne kasseret.

Vores gamle system er noget over den alder det var forventet det kunne holde og vi har allerede måtte kassere en hel del af vores gamle system og kan ikke risikere at anvende det mere til konkurrencer, for vi kan ikke være sikre på at de resterende enheder virker under hele løbet.

Det så vi her i søndags hvor vi afviklede et træningsløb på Fælleden, hvor vi kunne konstateret at endnu 3 poster var døde og derved blev der ikke registeret tid eller kontroleret om posterne var blevet besøgt i rigtig rækkefølge.

Orienteringsklubberne i Sydkredsen (Sydjylland og Fyn) har alle besluttet at gå over til Sportident tidtagningssystem og vi er en af de sidste der ikke har købt det nye fremtidssikrede system.

Da de andre klubben i Sydkredsen som vi samarbejder med er overgået til Sportident tidtagningssystemet er det nødvendig at OK FROS også overgår til systemet for at vi fortsat kan samarbejde om vores sport med de andre klubben i Sydkredsen.

Det nye system Sportident er også det system som skal bruges til VM i sprint orienteringsløb som vi er medarrangør af i 2020.

VM i 2020 afvikles i Fredericia, Kolding og Vejle og der vil blive afviklet 1 eller 2 løb i Fredericia centrum og voldene, hvorfor det er vigtigt at vi får erfaring med Sportident tidtagningssystemet inden WM.

Den samlede investering i nyt tidtagningsudstyr for OK FROS andrager kr. 110.000 og vi er vidende om at vore naboklubber der har købt systemet har modtaget dækning på op til 50% af deres køb fra deres Kommuner.

Vores indtægter fra medlemskontingenter og arrangementer dækker stort set vores udgifter og drift af klubhus, hvorfor vi ikke kan finansiere købet over vores drift.

**Vi ansøger derfor om et tilskud fra Fredericia Kommune på kr. 50.000 til køb af nyt tidtagningssystem.**

Med venlig hilsen

Orienteringsklubben FROS

c/o Torben Hansen ( kasserer)

Skovkrogen 79

7000 Fredericia

Tlf. 30924100

e-mail: torbenhhansen@gmail.com

Vedlagt budget over købet.